Before Night Falls

Before Night Falls estas usona biografia drama filmo de 2000 reĝisorita de Julian Schnabel. La filmo estas bazita kaj sur samnoma membiografio Antes que anochezca de Reinaldo Arenas — publikigita en angla en 1993 — kaj sur la dokumentaro de Jana Boková de 1990 nome Havana.

La scenaron kunverkis Schnabel, Lázaro Gómez Carriles kaj Cunningham O'Keefe. En la filmo stelulas Javier Bardem (en sia internacia eksterlanda filmodebuto, kaj kiu estis nomumita por Oskar-premio por la Plej Bona Aktoro), Johnny Depp, Olivier Martinez, Andrea Di Stefano, Santiago Magill kaj Michael Wincott. La filmo havis sian tutmondan premieron en la Venecia Internacia Kinfestivalo de 2000. 

Intrigo

En la filmo, Arenas naskiĝas en Orienta Provinco, Kubo en 1943 kaj edukiĝis sole fare de sia patrino kaj de ŝiaj gepatroj, kiuj baldaŭ translokigis la tutan familion al Holguín. Translokiĝinte al Havano en la 1960-aj jaroj por pluigi siajn studojn, Reinaldo ekesploris siajn ambiciojn, same kiel sian seksecon. Ricevinte honoran mencion en verkokonkurenco, Arenas ekhavis oportunon por publikigi sian unuan verkon. Pere de sia verkado kaj amikeco kun aliaj malfermaj samseksemuloj, kiel Pepe Malas kaj Tomas Diego, Arenas sukcesis trovi sin mem.

La politika klimato en Kubo iĝis pli kaj pli danĝera, kaj en la komencaj 1970-aj jaroj Arenas estis arestitaj pro akuzo de seksaliro al minoritatuloj, kaj pro publikado eksterlande sen oficiala permeso. En la sekva jardeko, li eniris kaj eliris el prizono, klopodante malsukcese forlasi la landon kelkajn fojojn. En 1980, Arenas finfine lasas Kubon irante al Usono, startigante novan vivon kun sia proksima amiko Lázaro Gómez Carriles. Kelkajn jarojn poste, Arenas ricevis diagnozon de Aidoso, kaj post pasigi kelkajn jarojn suferante li mortis en 1990. 

Geaktoraro kaj roluloj
 Javier Bardem kiel Reinaldo Arenas
 Olivier Martinez kiel Lázaro Gómez Carriles
 Johnny Depp kiel Bon Bon / Lt. Víctor
 Héctor Babenco kiel Virgilio Piñera
 Andrea Di Stefano kiel Pepe Malas
 Santiago Magill kiel Tomás Diego
 John Ortiz kiel Juan Abreu
 Manuel González kiel José Lezama Lima
 Francisco Gattorno kiel Jorge Camacho
 Marisol Padilla Sánchez kiel Margarita Camacho
 Michael Wincott kiel Herberto Zorilla Ochoa
 Pedro Armendáriz Jr. kiel avo de Reinaldo
 Sean Penn kiel Cuco Sanchez
 Najwa Nimri kiel Fina Zorilla Ochoa
 Diego Luna kiel Carlos

Eksteraj ligiloj
 en imdb

Kategorio:Filmoj aperintaj en 2000
Kategorio:GLAT-filmoj
Kategorio:Politikaj filmoj
Kategorio:Usonaj dramaj filmoj
Kategorio:Historiaj filmoj
Kategorio:Historio de Kubo
Kategorio:Filmoj pri verkistoj
Kategorio:Biografiaj filmoj